Diari Oficial de la Generalitat Valenciana


Sumari del DOGV 9238, del 20-12-2021 (2021/12296)

RESOLUCIÓ de 14 de desembre de 2021, de la Direcció General de Formació Professional i Ensenyaments de Règim Especial, per la qual s'adjudiquen els premis extraordinaris d'ensenyaments artístics professionals d'Arts Plàstiques i Disseny, convocats per la Resolució de 20 de juliol de 2021, corresponents al curs 2020-2021.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9238

Data del DOGV
:   20-12-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/12079


Data del document
:   14-12-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * distinció honorífica

RESOLUCIÓ de 14 de desembre de 2021, de la Direcció General de Formació Professional i Ensenyaments de Règim Especial, per la qual s'adjudiquen els premis extraordinaris d'ensenyaments artístics professionals d'Arts Plàstiques i Disseny, convocats per la Resolució de 20 de juliol de 2021, corresponents al curs 2020-2021.   
 [2021/12641]  
La Resolució de 20 de juliol de 2021, de la Direcció General de Formació Professional i Ensenyaments de Règim Especial, va convocar per a la Comunitat Valenciana, els premis extraordinaris d'ensenyaments artístics professionals d'Arts Plàstiques i Disseny corresponents al curs 2020-2021.  
Aquesta resolució estableix en la base sisena, punt 3, de l'annex I que la comissió de selecció elevarà la proposta d'adjudicació dels premis extraordinaris d'ensenyaments artístics professionals d'Arts Plàstiques i Disseny de grau mitjà i superior i l'acta de qualificacions finals de tot l'alumnat presentat, perquè la Direcció General de Formació Professional i Ensenyaments de Règim Especial els resolga.  
Vista la proposta formulada per la comissió de selecció dels premis, de data 23 de novembre de 2021, una vegada realitzades les actuacions previstes en les bases de la convocatòria i en virtut de les facultats que em concedeix, resolc:  
  
Primer  
Adjudicar el premi extraordinari d'ensenyaments artístics professionals d'Arts Plàstiques i Disseny a l'alumnat que ha finalitzat els estudis de grau mitjà en el curs 2020-2021 indicat en l'annex I d'aquesta resolució.  
  
Segon  
Adjudicar el premi extraordinari d'ensenyaments artístics professionals d'Arts Plàstiques i Disseny a l'alumnat que ha finalitzat els estudis de grau superior en el curs 2020-2021 indicat en l'annex II d'aquesta resolució.  
  
Tercer  
L'alumnat premiat rebrà un diploma acreditatiu i li serà anotada aquesta distinció en el seu expedient acadèmic pel secretari o la secretària del centre on figuren adscrits. L'administració educativa farà lliurament dels diplomes als interessats.  
Addicionalment, la conselleria competent en matèria d'educació podrà promoure que l'alumnat premiat durant cada convocatòria puga realitzar una exposició conjunta amb els projectes desenvolupats en el mòdul d'obra final, projecte integrat o projecte final, així com la seua participació, quan siguen convocats, en els Premis Nacionals d'Ensenyaments Artístics Professionals del curs corresponent i sense perjudici d'altres beneficis que es puguen establir.  
  
  
DISPOSICIONS FINALS  
  
Primera  
La present resolució tindrà efecte l'endemà de la publicació en el Diari Oficial de la Generalitat Valenciana.  
  
Segona  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà presentar potestativament recurs de reposició o plantejar directament recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la Conselleria d'Educació, Cultura i Esport en el termini d'un mes a comptar des de l'endemà de publicar-se.  
b) El recurs contenciós administratiu haurà de presentar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de publicar-se.  
  
València, 14 de desembre de 2021.- El director general de Formació Professional i Ensenyaments de Règim Especial: Manuel Gomicia Giménez.